**ΜΕ ΕΠΙΤΥΧΙΑ Η ΣΥΜΜΕΤΟΧΗ ΤΗΣ ΒΡΑΒΕΥΜΕΝΗΣ ΧΟΡΩΔΙΑΣ ΤΩΝ ΕΚΠΑΙΔΕΥΤΗΡΙΩΝ «ΠΡΟΜΗΘΕΑΣ» ΣΤΗΝ 7η ΔΙΕΘΝΗ ΣΥΝΑΝΤΗΣΗ ΣΧΟΛΙΚΩΝ ΧΟΡΩΔΙΩΝ ΣΤΗΝ ΚΑΡΔΙΤΣΑ**

Άψογη ήταν η παρουσία της χορωδίας των Ιδιωτικών Εκπαιδευτηρίων «ΠΡΟΜΗΘΕΑΣ» στην 7η Διεθνή Συνάντηση Σχολικών Χορωδιών που λαμβάνει χώρα στην Καρδίτσα έως και τις 14 Μαρτίου 2015 και είναι αφιερωμένη στους Antoine Brumel, Cipriano de Rore, Jean Sibelius και Alexander Glazunov.

Στην κατάμεστη αίθουσα του ξενοδοχείου HOTEL THESSALIKON GRAND υπό τη Διεύθυνση της Κας Μ. Σαμαρτζή, οι μαθητές ερμήνευσαν τα κομμάτια: «ΑΣ ΚΑΝΟΥΜΕ ΑΠΟΨΕ ΜΙΑ ΑΡΧΗ» του Δημ. Γεωργιάδη, «ΦΙΛΝΤΙΣΕΝΙΟ ΚΑΡΑΒΑΚΙ» του Μάνου Χατζηδάκι, «ΜΑΡΜΑΡΩΜΕΝΟΣ ΒΑΣΙΛΙΑΣ» του Απ. Καλδάρα, «Η ΣΩΤΗΡΙΑ ΤΗΣ ΨΥΧΗΣ» του Στ. Κραουνάκη, «ΠΡΙΝ ΤΟ ΤΕΛΟΣ» του Lucio Battisti και «ΣΤΗΣ ΝΥΧΤΑΣ ΤΟ ΜΠΑΛΚΟΝΙ» του Μ. Θεοδωράκη.

Την παρουσίαση της εκδήλωσης επιμελήθηκε ο Κος Αλέξης Κωστάλας ο οποίος μίλησε με τα καλύτερα λόγια τα Εκπαιδευτήρια «ΠΡΟΜΗΘΕΑΣ» αλλά και για τη χορωδία, αφού εξεπλάγη ευχάριστα μετά την παρουσίαση των τραγουδιών.

Η ήδη βραβευμένη στο θεσμό χορωδία αναμένει εναγωνίως τα φετινά αποτελέσματα τα οποία προβλέπεται να είναι ευχάριστα, σύμφωνα με τις προβλέψεις του Διοργανωτή των επιτυχημένων Διεθνών Συναντήσεων κ. Ευθυμιάδη και της κριτικής Επιτροπής.